Høgskolen i Bodø

Side 2 av 2 sider

Siviløkonomutdanningen


EKSAMEN I 15023 SKATTERETT 1 PRIVATE 
15. mai 1997

Tid:


09.00-13.00

Hjelpemidler:

Norges lover, særtrykk av lover uten kommentarer, Jacob Jarøys 




eller Ole Gjems-Onstads skattelovsamling, kalkulator

OPPGAVE 1 (75 %)
Arne Rask har utviklet en forretningside som går ut på å produsere fotballer av fiskeskinn. Forprosjektet ser lovende ut og Arne er i ferd med å etablere et selskap som skal starte produksjon av ballen. Han er imidlertid i tvil om hvilken selskapsform han skal velge - enkeltmannsforetak eller aksjeselskap.

Spørsmål 1:
Hvilke skattemessige konsekvenser får valg av selskapsform for Arne ? Han er særlig interessert i muligheten for å få fradrag for et eventuelt underskudd i de første årene etter oppstart og mulighetene for å få ut penger til dekning av privat forbruk. Han er også interessert i hvordan formuen fra nærings-virksomheten skal behandles.

Etter å ha vurdert dine råd, velger Arne å starte virksomheten den 2.januar 1999 i et enkeltmannsforetak. Produktet viser seg å være en stor suksess. De regnskapsmessige resultattallene for første driftsår er som følger:

Salgsinntekter
kr.
7.000.000

Vareforbruk
kr.
2.000.000

Lønnskostnader, mv
kr.
1.500.000

Andre driftskostnader
kr.
700.000

Ordinære avskrivninger
kr.
400.000

Tap på fordringer
kr.
100.000

Finansinntekter
kr.
50.000

Finanskostnader
kr.
200.000
Årsresultat
kr.
2.150.000

Varelageret pr. 31.12 er bokført til kr. 1.500.000. Av dette utgjør kr. 500.000 råvarer. Det  øvrige er ferdigvarer. Råvarelageret er verdsatt til anskaffelseskost. Dette lageret har vært beløpsmessig like stort helt fra oppstart. Ferdigvarene er verdsatt til full tilvirkningskost etter god regnskapsskikk. Full tilvirkningskost er framkommet ved å gjøre et påslag på direkte kostnader med 25 %. I direkte kostnader inngår råvarer, halvfabrikata, hjelpestoffer og produksjonslønn.

Bokført verdi på kundefordringene er pr. 31.12 på kr. 1.500.000 før tapsavsetning. Avsetning til dekning av fremtidige tap på fordringer utgjør kr. 50.000. Det øvrige som er ført som tap på fordringer er konstaterte tap i forbindelse med konkurs hos en kunde.

Kostpris på investeringer foretatt i anleggsmidler utgjør kr. 4.000.000. Dette fordeler seg på de enkelte eiendeler som følger:


Kostpris
Bed.øk
Bokført saldo



avskrivninger
31.12.99

Kontormaskiner
300.000
100.000
200.000

Inventar
500.000
100.000
400.000

Produksjonsmaskiner
2.200.000
200.000
2.000.000

Lagerbygg under oppføring
1.000.000
0
1.000.000
Sum
4.000.000
400.000
3.600.000

Lagerbygget ble ferdigstilt og tatt i bruk i april 2000.

I tillegg til de eiendelene som er nevnt ovenfor, har virksomheten et bankinnskudd på kr. 150.000 pr. 31.12.99. 

Bokført gjeld er på samme tidspunkt kr. 4.750.000. Av dette utgjør avsetning til forventet garantiansvar kr. 100.000 og påløpte ikke forfalte gjeldsrenter kr. 50.000.

I bokførte lønnskostnader inngår lønn, arbeidsgiveravgift, yrkesskadeforsikring for de ansatte og avsetning til feriepenger. Feriepengeavsetningen er pr. 31.12. kr. 120.000. Disse kommer til utbetaling påfølgende sommer.  Arne har i løpet av året tatt ut lønn til seg selv med kr. 200.000. Dette er ikke bokført som lønnskostnad, men belastet hans privatkonto.

Andre driftskostnader inneholder følgende poster du bør se nærmere på:

· Arne har tatt ut fra enkeltmannsforetaket kr. 3.050 i kilometergodtgjørelse for bruk av egen bil i næringen. Kjørt distanse er tilsammen 1.000 kilometer. 

· Vårfest for de ansatte ble avholdt i mai med kostnader på tilsammen kr. 40.000.

· Julegaver til bedriftens 5 ansatte er bokført med kr. 10.000. Julegavene var et litografi til kr. 2.000 pr. stykk. 

Finansinntektene består av kr. 20.000 i renter på bankinnskudd og kr. 30.000 i morarenter fra kunder. I finanskostnadene inngår kr. 3.000 i bankomkostninger (gebyr ved bruk av bankgiro, mv) 

Spørsmål 2:
Fastsett alminnelig inntekt for næringsvirksomheten i oppstartåret. 

Spørsmål 3:
Fastsett Arnes personinntekt fra virksomheten for oppstartåret. Når kommer denne personinntekten til beskatning.

Spørsmål 4:
Fastsett skattepliktig formue fra næringsvirksomheten pr. 31.12 i oppstartåret.

OPPGAVE 2 (25 %)
Peder Ås solgte i november 1999 sin dagligvareforretning til AS Rimelig. Forretningen ble  drevet som et enkeltmannsforetak frem til salget. Salgssum for virksomheten var kr. 850.000. Denne fordelte seg på de enkelte solgte eiendeler som følger:


Skattemessig-
Salgssum


verdi
Varebeholdning
300.000
350.000

Inventar (saldogruppe d)
150.000
100.000

Kundefordringer
20.000
25.000

Goodwill
0
125.000

Lagerbygg
   50.000
250.000
Sum
520.000
850.000

Virksomhetens alminnelige inntekt før man hensyntar de skattemessige forhold vedrørende salget av virksomheten, er på kr. 200.000.

Peders kunnskaper om skattereglene i forbindelse med avvikling av næringsvirksomhet er begrenset. Han ønsker derfor råd om hvordan han skal innrette seg. Peder ønsker selvfølgelig  gunstigst mulig skattemessig behandling - dvs. lavest mulig skatt og lengst mulig utsettelse av skattebetalingen.

Spørsmål:
Drøft de skattemessige problemer som oppstår i forbindelse med salget av 


forretningen og fastsett alminnelig inntekt for Peder for 1999.

